FI    FI 
 
 
 EUROOPAN  
KOMISSIO   
Bryssel 10.3.2015  
COM(2015) 125 final  
2012/0084 (COD)  
  
KOMISSION TIEDONANTO  
EUROOPAN PARLAMENTILLE  
 
Euroopan unionin toiminnasta tehdyn sopimuksen 294 artiklan 6 kohdan mukaisesti  
neuvoston kannasta Euroopan parlamentin ja neuvoston asetuksen antamiseksi 
Euroopan tilastoista annetun asetuksen (EY) N:o 223/2009 muuttamisesta  
(ETA:n ja Sveitsin kannalta merkityksellinen teksti)   
 
FI 2   FI 2012/0084 (COD)  
KOMISSION TIEDONANTO  
EUROOPAN PARLAMENTILLE  
 
Euroopan unionin toiminnasta tehdyn sopimuksen 294 artiklan 6 kohdan mukaisesti  
neuvoston kannasta Euroopan parlamentin ja neuvoston asetuksen antamiseksi 
Euroopan tilastoista annetun asetuksen (EY) N:o 223/2009 muuttamisesta  
(ETA:n ja Sveitsin kannalta merkityksellinen teksti)  
1. TAUSTA  
Päivä, jona ehdotus on toimitettu Euroopan parlamentille ja 
neuvostolle  
(asiakirja COM(2012) 167 final – 2012/0084 COD):  17. huhtikuuta 2012  
Päivä, jona Euroopan talous - ja sosiaalikomitea on antanut 
lausuntonsa:  Ei sovelleta  
Päivä, jona Euroopan parlamentti on vahvistanut ensimmäisen 
käsittelyn kantansa:  21. marraskuuta 2013  
Päivä, jona muutettu ehdotus on toimitettu:  Ei sovelleta  
Päivä, jona neuvoston kanta on vahvistettu:  5. maaliskuuta 2015  
2. KOMISSION EHDOTUKSEN TAVOITE  
Ehdotuksessa esitet ään Euroopan tilastoja koskevan nykyisen oikeudellisen peruskehyksen 
tarkistamista mukauttamalla sitä vastaamaan niitä politiikan tarpeita ja haasteita, joita 
maailmantalouden viimeaikaisista tapahtumista on aiheutunut Euroopan tilastoille. 
Päätavoitteena on vahvistaa entisestään Euroopan tilastojärjestelmän hallinnointia, jotta 
turvataan sen uskottavuus ja vastataan asianmukaisesti tietotarpeisiin, joita tehostettu 
talouspolitiikan koordinointi Euroopan unionissa aiheuttaa. Tätä tavoitetta tukee neljä 
tarkemmin määriteltyä tavoitetta: kansallisten tilastoviranomaisten ammatillisen 
riippumattomuuden vahvistaminen, kansallisten tilastolaitosten koordinointitehtävän 
selkeyttäminen kansallisissa tilastojärjestelmissä, tilastojen luotettavuutta koskevien 
sitoumu ksien antaminen ja hallinnollisen tiedon saatavuuden ja käytön tehostaminen 
tilastotarkoituksissa.  
Erityisesti kansallisten tilastoviranomaisten ehdoton ammatillinen riippumattomuus on 
Euroopan tilastojen uskottavuuden turvaamisen kannalta keskeinen ennakk oedellytys. 
Tilastoilla on tärkeä tukitehtävä talouden hallinnassa ja näyttöön perustuvassa poliittisessa 
päätöksenteossa yleisestikin. Ehdotuksessa viitataan nimenomaisesti kansallisten 
tilastolaitosten johtajiin henkilöinä, joiden riippumattomuus tehtävi ensä hoidossa on 
ennakkoedellytys asianomaisten laitosten riippumattomuudelle. Tämän vuoksi kansallisten 
tilastolaitosten johtajilla olisi oltava vapaus päättää prosesseista, tilastollisista menetelmistä, 
standardeista ja menettelyistä sekä julkaistavien t ilastojen ja julkaisujen sisällöstä ja 
 
FI 3   FI aikataulusta kaikkien Euroopan tilastojen osalta. Johtajilta on myös kiellettävä ohjeiden 
pyytäminen kansallisilta hallituksilta ja muilta laitoksilta, ja heitä täytyy suojata ohjeiden 
vastaanottamiselta näiltä tahoil ta. Lisäksi kansallisten tilastolaitosten johtajille olisi taattava 
huomattava itsemääräämisoikeus, kun he päättävät tilastolaitoksen sisäisestä hallinnosta, ja 
heidän olisi voitava suoritettavien tilastotehtävien yhteydessä esittää julkisesti näkemyksiä 
kansalliselle tilastolaitokselle osoitetusta budjetista. Lisäksi kansallisten tilastolaitosten 
johtajien palvelukseenottoa, siirtoa ja irtisanomista varten on oltava avoimet säännöt, jotka 
perustuvat yksinomaan ammatillisiin kriteereihin.  
Kuten komission ti edonannossa Eurooppalaisten tilastojen laadunhallinnan tehostaminen  
(KOM(2011) 211 lopullinen) esitetään, ehdotukseen kuuluu myös ”tilastojen luotettavuutta 
koskevien sitoumusten” käyttöönotto eli Euroopan tilastoja koskevat käytännesäännöt ja 
erityisesti kansallisten tilastolaitosten riippumattomuuden periaatetta koskevat julistukset. 
Ehdotuksen mukaan kaikkien jäsenvaltioiden hallitusten olisi allekirjoitettava ne ja komission 
olisi varmennettava ne allekirjoituksellaan. Kunkin tilastojen luotettavuutta k oskevan 
sitoumuksen on tarkoitus olla maakohtainen, ja siihen on tarkoitus sisällyttää parannustoimia. 
Näiden toimien käytännön toimeenpanoa seuraisi Eurostat osana jo toteutettavaa säännöllistä 
arviointia siitä, miten jäsenvaltiot noudattavat Euroopan til astoja koskevia käytännesääntöjä.  
Ehdotuksella pyritään myös edelleen selkeyttämään kansallisten tilastolaitosten 
koordinointitehtävää kansallisissa tilastojärjestelmissä, ja tämän vuoksi siinä viitataan 
selkeästi laitoksiin ja toimintoihin, jotka on koor dinoitava.  
Ehdotuksen toinen keskeinen tavoite on vahvistaa hallinnollisten tietolähteiden käyttöä 
Euroopan tilastojen tuottamiseksi ilman, että lisätään vastaajille, kansallisille tilastolaitoksille 
ja muille kansallisille viranomaisille aiheutuvaa rasite tta. Tämän vuoksi kansallisten 
tilastolaitosten olisi osallistuttava tarpeen mukaan päätöksiin sellaisten hallinnollisten 
rekistereiden suunnittelusta, kehittämisestä ja lopettamisesta, joita voitaisiin käyttää 
tilastotietojen tuottamisessa. Kansallisille tilastolaitoksille, muille kansallisille viranomaisille 
ja Eurostatille olisi annettava oikeus saada hallinnolliset rekisterit käyttöönsä maksutta ja 
kohtuullisessa ajassa, mutta vain niiden oman julkisen hallinnon piirissä ja siinä laajuudessa 
kuin on tar peen Euroopan tilastojen kehittämiseksi, tuottamiseksi ja jakelemiseksi.  
Lisäksi tilastotoimia koskevan talousarviosuunnittelun yksinkertaistamiseksi ja 
vakauttamiseksi Euroopan tilasto -ohjelman ohjelmakausi mukautetaan ehdotuksella 
vastaamaan unionin moni vuotista rahoituskehystä.  
Ehdotuksessa asetuksen (EY) N:o 223/2009 muuttamiseksi otetaan huomioon Lissabonin 
sopimuksen edellyttämät mukautukset, jotka koskevat säädösvallan ja täytäntöönpanovallan 
siirtämistä komissiolle.  
3. HUOMAUTUKSET NEUVOSTO N KANNAST A 
Neuvoston kanta kuvastaa poliittista yhteisymmärrystä, jonka Euroopan parlamentti ja 
neuvosto saavuttivat 3. joulukuuta 2014, ja siihen sisältyy kummankin toimielimen 
ehdottamia seikkoja. Komissio kannattaa yhteisymmärrystä.  
Kantaan sisältyvät seuraavat keskeiset muutokset komission ehdotukseen verrattuna:  
Kansallisten tilastolaitosten erityistilanteen osalta on tehty muutoksia, joilla rajoitetaan 
komission ehdottamaa kansallisten tilastolaitosten johtajien tilastoja koskevaa 
päätöksentekovaltaa, erityisesti oman laitoksen sisäisissä kysymyksissä. Ammatillis ta 
riippumattomuutta koskevaa säännöstä laajennetaan lisäksi siten, että sen piiriin kuuluvat 
kansallisten tilastolaitosten johtajien ohella myös muiden kansallisten viranomaisten 
tilastojohtajat.  
 
FI 4   FI Eurostatin erityistilanteen osalta lisätään uusi artikla, joka perustuu paljolti tekijöihin, joista 
on jo säädetty Eurostatia koskevassa komission päätöksessä (2012/504/EU), ja siinä 
keskitytään Eurostatin pääjohtajan ammatilliseen riippumattomuuteen, jotta varmistetaan 
vastaavuus kansallisten tilastolaitosten jo htajiin sovellettaviin säännöksiin nähden. Tässä 
kompromississa vahvistetaan muodollisesti se, että Eurostatin pääjohtaja ja Euroopan 
parlamentin tilastoasioita käsittelevä asianomainen valiokunta voivat tilastoja koskevan 
vuoropuhelun avulla vuosittain su oraan vaihtaa näkemyksiä.  
Säännöstä, joka koskee tilastojen luotettavuutta koskevan sitoumuksen vahvistamista kussakin 
jäsenvaltiossa, on heikennetty, mutta se on yhdistetty tarkempaan kuvaukseen komission 
harjoittamasta soveltuvasta valvonta - ja raportoin timenettelystä.  
Vastauksena Euroopan parlamentin esittämään pyyntöön, joka koski laadunvalvonnan ja 
täytäntöönpanon valvonnan vahvistamista, on lisätty säännöksiä, joissa edellytetään, että 
komissio julkaisee huolenaiheensa Euroopan tilastoihin käytettävie n kansallisten tietojen 
laadusta ja muistutetaan, että komissio voi tehdä tutkimuksia tilastotietojen epäillystä 
vääristelystä sillä edellytyksellä, että tällaisessa tapauksessa sovelletaan alakohtaisen 
lainsäädännön mukaisesti sakkoja.  
Lopuksi on lisätty viittaukset Euroopan tilastojärjestelmän ja Euroopan 
keskuspankkijärjestelmän väliseen yhteistyöhön Euroopan tilastojen kokoamisessa.  
4. PÄÄTELMÄT  
Komissio hyväksyy toimielinten välisten neuvottelujen tulokset ja voi näin ollen tukea 
neuvoston ensimmäisen käsittelyn kantaa.